Klik på pilene ovenfor for at se flere billeder Fredag kunne Fårup Sommerland holde rejsegilde af deres nye hotel, Hotel Fårup. Direktør Søren Kragelund har siden 1992 arbejdet for at få et hotel i Fårup Sommerland, og han glæder sig til at byggeriet er færdigt. - Vi håber på en længere sæson, og så kan vi håbe på, at vi kan få endnu flere gæster til det her område, siger Søren Kragelund. Ifølge Søren Kragelund er der et stort ønske om bedre muligheder for korttidsferier. Parken regner med, at de kommende gæster på hotellet mange gange vælger at tage en enkelt overnatning, så man har to dage i parken, og derefter tager videre på ferie. På den måde kan parkens nye hotel også gavne resten af Nordjylland.

Referat:
Det går så godt med byggeriet af det nye Hotel Fårup i Fårup Sommerland, at fredag kunne holde rejsegilde. Her blev håndværkernes arbejde hyldet.